Julkaistu 7.11.2018 11.41

Tampereen kaupunki aikoo olla hiilineutraali vuoteen 2030 mennessä. Tavoite on kunnianhimoinen, sillä aikaa on vain 12 vuotta. Päästöjä on vähennettävä ainakin 80 prosenttia ja loput päästöistä on kompensoitava muun muassa lisäämällä hiiltä sitovia nieluja, kuten metsiä ja viheralueita. Eniten päästöihin vaikuttavat kaupunkilaisten liikkumis- ja ruokailutottumukset sekä rakennusten lämmitys ja energiankulutus. Näihin jokainen voi vaikuttaa.